Diplazium esculentum

Ti Diplazium esculentum, ti nateng a pako, ket ti maysa a masida a pako a mabirukan iti amin a paset ti Asia ken Oceania. Daytoy ti mabalin a kaaduan a masidsida a pako. Daytoy ket ammo a pucuk paku ken paku tanjung iti Malaysia,  pako iti Filipinas, dhekia (ঢেকীয়া) iti Assam "Dhenkir Shaak (ঢেঁকির শাক) iti Bengali ", paloi saag (পালই শাগ ) iti sylheti ken linguda iti akin-amianan nga India, a mangibagbaga iti agkulot a saringitna. Ammo daytoy a kas phak khut iti Tailandia (). Mabalin nga addaan daytoy iti bassit a gatad iti sabidong iti pako ngem awan ti naireporta a nakaro nga epekto iti sabidong.

Ti henero ti Diplazium ket adda iti pamilia ti Athyriaceae, iti klado ti eupolypodiales II iti urnos ti Polypodiales, iti klase ti Polypodiopsida.

Deskripsion 
Daytoy a mula ket dakkel a perenial a pako nga adaan iti agpababa a risoma iti agarup a 20 cm iti kangato ken naabbongan kadagiti ababa a maralabbasit-kayumanggi wenno kayumanggi-nalabbasit a siksik iti agarup a 1 cm iti kaatiddog. Ti mula ket dua-pinnado nga adddaan kadagiti marakayumanggi a puon ti bulong, ken ti puon ti bulong ket nangisit ken naabbongan kadagiti ababa a siksik a petiole. Ti saringit ket makaabot iti 1.5 cm iti kaatiddog, ken ti pinnae ket agarup a 8 cm iti kaatiddog ken 2 cm iti kaakaba.

Dagiti usar 
Dagiti ubbing a saringit ket maigisa ken maus-usar kadagiti ensalada.

Dagiti parmakologo nga epekto 
Ti yaon ket addaan pay iti aktibidad a manglapped nga alpha-glucosidase.

Dagiti ladawan

Kitaen pay 
Sphenomeris chinensis

Dagiti nagibasaran

Dagiti akinruar a silpo 

esculentum
Flora ti tropikal nga Asia